— 15 — 



c'est assavoir chascum fue selon ce qu'il a acostumez de 

 paier ; 



Item, que toutes et quanteffoys que le seigneur dudit Oisel- 

 lart mariera sa fille , ou son filz devanra chevallier, ou fera le 

 vouaige d'oultre-mer , ou la prise du corps dudit seigneur, 

 lesdiz habitans sont et sairont tenuz de lui aidier, chascum 

 d'iceulx habitans modérément et selon sa puissance et facultey 

 et sens lui engrever ; 



Item , davront lesdiz habitans audit seigneur l'ost et la che- 

 valchie, pour son propre fait et non autrement, aux missions 

 et despens dudit seigneur. 



Et parmy ce, et moiennans les choses dessus dictes, nous 

 lesdiz Jehan et Anthoinne, c'est assavoir je ledit Anthoinne 

 de l'auctoritey que dessus, havons volu et consentu, et par ces 

 présentes lettres volons et consentons, pour nous et noz hoirs 

 et ceulx quilz auront cause de nous , que doires en avant à 

 tousjourmais lesdiz habitans puissent demorer et demourent 

 et faire résidance et havoir leurs domicilies ung ou plusours 

 là où leurs plaira et bon leurs semblera, c'est assavoir ou bourg 

 fert de murs, ou bourg dessoubs le chastel d'Oisellart, ou en 

 laditte ville laquelle est près de l'église dudit lieu. 



Et yceulx habitans et ung chascum d'eulx, pour leurs et 

 leurs hoirs et successeurs habitans et aussi ceulx quilz vanront 

 ou temps advenir demourer esdiz lieux , nous lesdiz Jehan et 

 Anthoinne, en tant comme à ung chascun de nous toiche ou 

 puet toichie et appartenir, pour nous et noz hoirs et successeurs 

 seigneurs et dames dudit lieu, havons affranchiz et affranchis- 

 sons par ces présentes de la morte-main pour eulx et leurs 

 hoirs à tousjourmais, en ceste manière que lesdiz habitans 

 quilz ausdiz lieux demouront sairont frans et quictes de 

 toutes autres charges et servitutes quelcunques , par quelques 

 noms qu'elles soient nommez ou appellées, en quelcunque 

 manière que ce soit que seigneur puet ou doit de droit ou de 

 voluuley à son homme ou subjez, en demourant lesdiz habi- 

 tans et leurs successeurs perpétuHiihMii frans H quictes envers 



